גופים מייסדים

**קרן קבוצת ון-ליר**

קרן קבוצת ון-ליר היא ארגון פילנתרופי הולנדי המבוסס על תרומות פרטיות, שנוסד בשנת 1979 בידי אוסקר ון-ליר, אחיו הצעיר של וים ון-ליר. הקרן משמשת כחברת החזקות לכל הפעילויות הפילנתרופיות של קבוצת ון-ליר ומפקחת על תיק ההשקעות שלה ועל ניהול פעילויותיה הפילנתרופיות. פעילויות אלה נכללות בקרן קבוצת ון-ליר ובקרן ברנרד ון-ליר בהאג, וכן במכון ון-ליר ובארכיון הסרטים בירושלים. בבעלות מלאה של הקרן נמצאת Crecor B.V., הפעילה כחברת השקעת הון ישראלית באמצעות חברת הבת הישראלית שלה, Docor International, שבתל אביב.

אחת משתי מטרותיה של הקרן היא לתרום לפיתוח ולחיזוק בית לאומי, יהודי ודמוקרטי בישראל, המחויב לחברה חופשית, שוויונית וצודקת לכל אזרחיה, ולקדם שלום אזורי למען רווחה ושיפור של החיים החברתיים, התרבותיים והאישיים בישראל. המטרה השניה היא להרחיב את היקף ההזדמנויות לילדים ברחבי העולם שהינם מוחלשים בגין הרקע החברתי, הכלכלי או החינוכי שלהם. הקרן מספקת תמיכה כלכלית שוטפת לארכיון הסרטים בירושלים ותורמת פרסים לקידום הקולנוע בישראל, ולקולנועים צעירים במיוחד.